Хайнрих Хайне
Над тихия бряг на морето…

Превод от немски: Димитър Стоевски, 1947

chitanka.info

Над тихия бряг на морето

нощта се разстила безкрайно,

луната блести на небето,

вълните си шепнат потайно.

„Май онзи човек е несвесен?

А можеби само е влюбен?

Ту радостен той е и весел,

ту в размисли мрачни загубен.“

Обаче луната с насмешка

отвръща им тъй от небето:

„Несвесен и влюбен е тежко,

отгоре на всичко поет е!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.